GULF ดึงพันธมิตรญี่ปุ่น “Mitsui-Tokyo Gas” ลุยระบบจำหน่ายกระแสไฟฟ้า-ผลิตน้ำเย็น
GULF ดึงพันธมิตรญี่ปุ่น “Mitsui-Tokyo Gas” ลุยโครงการ “One Bangkok” ระบบจำหน่ายกระแสไฟฟ้า-ผลิตน้ำเย็น 
GULF ดึงพันธมิตรญี่ปุ่น “Mitsui-Tokyo Gas” ลุยโครงการ “One Bangkok” ระบบจำหน่ายกระแสไฟฟ้า-ผลิตน้ำเย็น
10 ก.ค. 2562

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF แจ้งว่าเมื่อวันที่ 2 ก.ค.ที่ผ่านมา บริษัทได้เข้าลงนามในสัญญาผู้ถือหุ้น (Shareholders’ Agreement) กับผู้ร่วมทุน 2 ราย ได้แก่ Mitsui &amp; Co.,Ltd. (Mitsui) และ Tokyo Gas Engineering Solutions Corporation (TGES) เพื่อเข้าลงทุนในบริษัท แบงค็อก สมาร์ท เอ็นเนอร์จี จำกัด (BSE) ซึ่งเป็นบริษัทย่อยที่บริษัทถือหุ้น 100% เพื่อดำเนินโครงการระบบจำหน่ายกระแสไฟฟ้า และระบบผลิตน้ำเย็นแบบรวมศูนย์ (District Cooling System) ให้แก่โครงการ One Bangkok ซึ่งตั้งอยู่ในใจกลางเมืองกรุงเทพมหานคร
ขณะที่ในวันนี้ (10 ก.ค.) ได้มีการเพิ่มทุนจดทะเบียนใน BSE จาก 999,000 บาท เป็น 3,000,000 บาท โดยภายหลังการเพิ่มทุนดังกล่าว ผู้ถือหุ้นแต่ละรายซึ่งประกอบด้วย GULF , Mitsui และ Tokyo Gas จะมีสัดส่วนการถือหุ้นใน BSE เท่ากันที่ 33.33%
 
 